มนุษย์

มนุษย์ ;(Human) สิ่งมีชีวิตที่มีจำนวนมากที่สุดเมื่อเทียบกับแม่มด พ่อมด และมังกร  เป็นประชากรส่วนใหญ่ของโลกที่ว่ากันว่ามีถิ่นฐานอยู่ใน Nyfhren (นิฟเรน) (Lixariz 1)  มาเป็นระยะเวลายาวนานหลายพันปี  (คาดว่าเริ่มในช่วงศักราชแม่มดที่ 500-600)

มนุษย์นั้นมีโครงสร้างทางกายภาพใกล้เคียงกับแม่มดและพ่อมด คือมีสมองที่ใหญ่เมื่อเทียบกับขนาดร่างกาย  สามารถให้เหตุผลเชิงนามธรรม ใช้ภาษา พินิจภายใน  รู้จักใช้เครื่องมือ  และก่อไฟเป็น

โดยรวมคือมนุษย์นั้นนับเป็นสิ่งมีชีวิตที่มีสติปัญญาเมื่อเทียบกับประชากรจำพวกสัตว์ที่ใกล้เคียงกัน ทำให้มีภาษา   วิวัฒนาการทางการเรียนรู้ที่เพิ่มขึ้นอยู่ตลอด  มีการแบ่งเชื้อชาติ  ศาสนา  ชนชั้น  และระบบสังคมในการอยู่ร่วมกัน  แต่เป็นเผ่าพันธุ์ที่มีข้อจำกัดทางกายภาพค่อนข้างมาก  ร่างกายไม่สามารถทนทานต่อภัยธรรมชาติได้  อายุขัยสั้นเมื่อเทียบกับอีก 3 เผ่าพันธุ์ที่เหลือ (เฉลี่ย 70-80 ปี)  อีกทั้งแม้จะมีลักษณะใกล้เคียงกันกับแม่มดและพ่อมด  แต่มนุษย์นั้นไม่สามารถใช้ 'เวทมนตร์' หรือเรียนรู้ได้  รวมทั้งไม่มี 'วงจรเวทย์' สำหรับใช้เป็นแหล่งพลัง

มนุษย์นั้นรวมกลุ่มกันเพื่อประโยชน์ทางสังคมและการใช้ชีวิตแบบพึ่งพาอาศัยกัน มีการตั้งอาณาจักรและแบ่งดินแดน  คิดค้นวิทยาการและการคำนวนต่างๆ  รู้จักประดิษฐ์สิ่งต่างๆมาใช้อำนวยความสะดวก  ทว่าความที่เป็นข้อด้อยที่สุดในทุกเผ่าพันธุ์ทำให้เกิดความหลากหลายทางอารมณ์ความรู้สึกที่ชัดเจน  และมีความผิดปกติทางพันธุกรรมได้ด้วย

Another

 * เรนเดลเคยให้เหตุผลกับทาริสในการที่เธอยังคงการมีอยู่ของมนุษย์เอาไว้หลังจากการเปลี่ยนแปลงกฎครั้งที่ 2 ว่า  "มนุษย์นับเป็นสิ่งมีชีวิตที่เหมาะสมในการประเมินคุณค่าของโลกว่ามีมากน้อยเพียงใด  แม้จะเป็นเผ่าพันธุ์ที่ยินดีจะกระโจนลงสู่ความตายโดยไร้การรู้สึกตัว  แต่ก็ยังเป็นเผ่าพันธุ์ที่เรียกร้องการมีชีวิตต่อโดยไม่ระลึกเช่นกัน"